Blaze7451/Wiki-th-20250601 huggingface dataset:
รัฐสุลต่านซิงกอรา

รัฐสุลต่านซิงกอรา (Kesultanan Singora) ท้องถิ่นออกเสียงว่า เสงคะละ ในเอกสารไทยเรียก เมืองวิไชยคีรี หรือ วิไชยาคิริราช เป็นรัฐเมืองท่าบริเวณปากทะเลสาบสงขลาต่ออ่าวไทย ปัจจุบันตั้งอยู่บริเวณเขตจังหวัดสงขลาของประเทศไทย มีชื่อเสียงจากการเป็นเมืองท่าปลอดภาษี เป็นแหล่งรวมสินค้าจากตะวันออกและตะวันตก รวมทั้งควบคุมเส้นทางเดินเรือภายในทะเลสาบสงขลาและบริเวณอ่าวไทยบางส่วน ทุกวันนี้ยังเหลือร่องรอยของรัฐสุลต่านแห่งนี้เป็นอนุสรณ์ เช่น ป้อมปราการ, สุสานวิลันดา ซึ่งเป็นที่ฝังศพของชาวดัตช์ และสุสานมรหุ่ม ซึ่งเป็นที่ฝังพระศพสุลต่านสุลัยมานชาห์ บริเวณหัวเขาแดง อำเภอสิงหนคร
รัฐสุลต่านซิงกอรา หรือเมืองวิไชยคีรี ก่อตั้งโดยดาโต๊ะโมกอล ไม่ทราบชาติพันธุ์มาแต่เดิม แต่คาดว่าน่าจะเป็นโจรสลัดก่อนขึ้นเป็นเจ้าเมือง บางแห่งว่า เป็นชาวมุสลิมเชื้อสายเปอร์เซียหรืออาหรับจากชวา บ้างว่าเป็นแขกมักกะสัน ขณะที่บันทึกของคณะพ่อค้าชาวฝรั่งเศสในรัชสมัยสมเด็จพระนารายณ์มหาราช กล่าวไว้ว่า "...เมื่อปี ค.ศ. 1642 (พ.ศ. 2158) มีแขกมลายูคนหนึ่งได้ตั้งตนเป็นใหญ่และได้กบฏต่อพระเจ้ากรุงสยาม แขกมลายูผู้นี้ได้ทำป้อมคูประตูหอรบอย่างแข็งแรงแน่นหนา...พอสักหน่อย แขกมลายูอยู่ก็ตั้งตัวเป็นกษัตริย์ เรียกว่า พระเจ้าเมืองสงขลา" สอดคล้องข้อความเหนือหลุมฝังพระศพระบุว่า สุลต่านสุลัยมานเป็น "...มลายูที่นับถือศาสนาอิสลาม" เดิมรัฐสุลต่านซิงกอราเป็นประเทศราชขึ้นกับกรุงศรีอยุธยา ที่มีไว้เพื่อควบคุมและแก้ปัญหาโจรสลัดมุสลิมหรือที่เรียกว่าสลัดแขกในบริเวณนั้น ซิงกอรามีความเจริญรุ่งเรืองขึ้นในช่วงเวลาที่อาณาจักรนครศรีธรรมราช ซึ่งเป็นอีกหนึ่งประเทศราชและตัวแทนของอยุธยาในภาคใต้สิ้นความแข็งแกร่ง อันเนื่องมาจากการโจมตีของเหล่าสลัดแขก หลังการสถาปนาราชวงศ์ปราสาททอง ซิงกอราประกาศไม่ขึ้นต่อกรุงศรีอยุธยาหรือใคร ๆ พร้อมกับพัฒนาจนกลายเป็นเมืองท่าสำคัญแห่งหนึ่ง ครั้นในรัชสมัยสุลต่านสุลัยมาน ชาห์ รัฐสุลต่านซิงกอราขยายอำนาจทางการทหาร เข้ายึดเมืองนครศรีธรรมราช ปัตตานี และพัทลุงไว้ในอำนาจ พวกเขาวางอำนาจลงในท้องถิ่นพัทลุง ทว่าในรัชกาลสมเด็จพระนารายณ์มหาราชทรงมองว่าซิงกอราหรือวิไชยคีรีเป็นเพียงประเทศราชของอยุธยา การกระทำเช่นนี้ทรงถือว่าเป็นกบฏ จึงมีพระราชโองการให้ทหารไปรบและยึดซิงกอราไว้ได้ ก่อนทำการกวาดต้อนผู้คนไปถวาย อย่างไรก็ตามเจ้านายซิงกอราที่ถูกกวาดต้อน บางคนยังรับราชการต่อเนื่องจนถึงยุครัตนโกสินทร์ มีลูกหลานสืบทอดลงมา หนึ่งในนั้นคือสมเด็จพระศรีสุลาลัย พระราชชนนีในพระบาทสมเด็จพระนั่งเกล้าเจ้าอยู่หัว และวงศ์มาหุมแขกบางส่วนได้เป็นเจ้าเมืองพัทลุงสืบทอดมา ส่วนราษฎรบางส่วนถูกกวาดต้อนไว้ที่บ้านสงขลาและบ้านพุมเรียง จังหวัดสุราษฎร์ธานี

**ระเบียงภาพ**
ไฟล์:Singora cannon.jpg|ปืนใหญ่สุลต่านสุลัยมาน ปัจจุบันตั้งอยู่ที่โรงพยาบาลหลวงเชลซี ลอนดอน สหราชอาณาจักร
ไฟล์:Singora-cannon-seal.jpg|ตราประจำพระองค์สุลต่านสุลัยมานบนกระบอกปืนใหญ่
ไฟล์:Tomb sultan sulaiman.jpg|สุสานมรหุ่ม

**อ้างอิง**
 เชิงอรรถ
 บรรณานุกรม- อ้างหนังสือ | ผู้แต่ง = นิธิ เอียวศรีวงศ์ | ชื่อหนังสือ = การเมืองไทยสมัยพระเจ้ากรุงธนบุรี | URL =| พิมพ์ที่ = มติชน | จังหวัด = กรุงเทพฯ | ปี = 2559 | ISBN = 978-974-323-056-1| จำนวนหน้า = 632- อ้างหนังสือ | ผู้แต่ง = นิธิ เอียวศรีวงศ์ | ชื่อหนังสือ = กรุงแตก, พระเจ้าตากฯ และประวัติศาสตร์ไทย | URL =| พิมพ์ที่ = มติชน | จังหวัด = กรุงเทพฯ | ปี = 2553 | ISBN = 978-974-02-0664-4 | จำนวนหน้า = 288-  จำนวนหน้า = 330-  จำนวนหน้า = 208

**แหล่งข้อมูลอื่น**
 รัฐสุลต่านซิงกอรา
หมวดหมู่:รัฐสิ้นสภาพในประเทศไทย
หมวดหมู่:รัฐสุลต่านในอดีต
หมวดหมู่:ก่อตั้งในประเทศไทยในปี พ.ศ. 2148
หมวดหมู่:รัฐอิสลาม
กัมบริลส์

กัมบริลส์ (Cambrils) เป็นเมืองและเทศบาลชายฝั่งทะเลเมดิเตอร์เรเนียนในโกมาร์กาบัชกัม จังหวัดตาร์ราโกนา แคว้นกาตาลุญญา ประเทศสเปน เมืองตั้งอยู่ใกล้เมืองท่องเที่ยวซาลอว์ และผู้ที่ใช้บริการท่าอากาศยานแร็วส์ก็มักแวะเยี่ยมเยียนเมืองนี้ด้วย

**อ้างอิง**
หมวดหมู่:เมืองในแคว้นกาตาลุญญา
ซาโนฟี่

ซาโนฟี่ (Sanofi S.A.) เป็นบริษัทข้ามชาติสัญชาติฝรั่งเศสในธุรกิจเภสัชอุตสาหกรรม มีสำนักงานใหญ่อยู่ที่กรุงปารีส ประเทศฝรั่งเศส เมื่อวัดจากปริมาณการสั่งซื้อยาจะมียอดขายสูงสุดเป็นอันดับ 5 ของโลกในปี พ.ศ. 2556 บริษัทก่อตั้งขึ้นเมื่อปี พ.ศ. 2516 ก่อนจะควบรวมกิจการกับหลายบริษัทและเปลี่ยนชื่อมาเป็นซาโนฟี่ในเดือนพฤษภาคม พ.ศ. 2554 ปัจจุบันจดทะเบียนในตลาดหลักทรัพย์ยูโรเน็กซต์
ยาสำคัญในเครือบริษัทซาโนฟี่ ได้แก่ ยาโรคระบบทางเดินโลหิต ยาโรคระบบประสาทส่วนกลาง ยาโรคเบาหวาน ยาอายุกรรม ยาบรรเทามะเร็ง ยาโรคลิ่มเลือด และวัคซีน นอกจากการผลิตและจัดจำหน่ายยาแล้วยังให้ความสำคัญเกี่ยวกับการวิจัยและพัฒนาอีกด้วย

**อ้างอิง**

**แหล่งข้อมูลอื่น**
 Sanofi
หมวดหมู่:บริษัทข้ามชาติ
หมวดหมู่:บริษัทของฝรั่งเศส
หมวดหมู่:บริษัทที่ตั้งอยู่ในปารีส
ซาลอว์

ซาลอว์ (Salou) เป็นเมืองและเทศบาลแห่งหนึ่งในโกมาร์กาตาร์รากูแน็ส จังหวัดตาร์ราโกนา แคว้นกาตาลุญญา ประเทศสเปน เมืองนี้อยู่ห่างจากเมืองตาร์ราโกนาและแร็วส์ซึ่งอยู่ริมฝั่งก็อสตาเดาราดาประมาณ 10 กิโลเมตร และห่างจากเมืองบาร์เซโลนาประมาณ 112 กิโลเมตร นอกเหนือจากชายหาดสลับกับอ่าวแคบ ๆ และทางเดินเลียบฝั่งที่มีภูมิทัศน์สวยงามแล้ว หนึ่งในสถานที่ท่องเที่ยวที่สำคัญของที่นี่คือสถานตากอากาศปอร์ตาเบนตูราเวิลด์

**อ้างอิง**
หมวดหมู่:เมืองในแคว้นกาตาลุญญา
โซซิเอเต้ เจเนเรล

โซซิเอเต้ เจเนเรล (Société Générale S.A.) เป็นบริษัทข้ามชาติสัญชาติฝรั่งเศสในธุรกิจธนาคารและการจัดการการเงิน มีสำนักงานใหญ่อยู่ที่กรุงปารีส ประเทศฝรั่งเศส ให้บริการธนาคารครบวงจร ตั้งแต่ธนาคารรายย่อยข้ามชาติ บริการการเงิน ธนาคารเพื่อบริษัทและการลงทุน ธนาคารเพื่อลูกค้ารายใหญ่ การจัดการทรัพย์สิน และบริการหลักทรัพย์
โซซิเอเต้ เจเนเรล เป็นธนาคารที่ใหญ่เป็นอันดับ 3 ของฝรั่งเศสเมื่อวัดจากทรัพย์สินรวม และใหญ่เป็นอันดับ 7 ของยุโรป จดทะเบียนในตลาดหลักทรัพย์ยูโรเน็กซต์ จัดอยู่ในกลุ่มธนาคารเก่าแก่สามแห่งของฝรั่งเศส (Trois Vieilles) ร่วมกับธนาคารบีเอ็นพี พารีบาส์ และธนาคารเครดีลียอแน

**อ้างอิง**
หมวดหมู่:บริษัทข้ามชาติ
หมวดหมู่:บริษัทของฝรั่งเศส
อิบิซา (เมือง)

อิบิซา (Ibiza) หรือชื่อทางการว่า ไอบิซา (Eivissa) เป็นเมืองและเทศบาลที่ตั้งอยู่บนชายฝั่งตะวันออกเฉียงใต้ของเกาะอิบิซาในแคว้นปกครองตนเองหมู่เกาะแบลีแอริก ประเทศสเปน
กิจกรรมทางเศรษฐกิจที่สำคัญอย่างเด่นชัดของเมืองอิบิซาคือภาคบริการ โดยมีอุตสาหกรรมการท่องเที่ยวและธุรกิจขนาดเล็กเป็นแกนพื้นฐาน ด้วยความที่มีลักษณะเป็นเมืองหลัก อิบิซาจึงทำหน้าที่เสมือนเมืองหลวงที่กระจายบริการต่าง ๆ สู่เทศบาลอื่น ๆ บนเกาะ 
ท่าเรืออิบิซาซึ่งตั้งอยู่ในอ่าวธรรมชาติเป็นประตูหลักทางทะเลสู่เมือง และในขณะเดียวกันก็เป็นประตูหลักสู่เกาะทั้งเกาะร่วมกับท่าอากาศยานอิบิซา

**อ้างอิง**
หมวดหมู่:เมืองในหมู่เกาะแบลีแอริก
วินซี

วินซี (Vinci SA) เป็นบริษัทข้ามชาติสัญชาติฝรั่งเศสในธุรกิจรับเหมาก่อสร้าง ก่อตั้งขึ้นเมื่อปี ค.ศ. 1899 ในชื่อ Société Générale d'Enterprises มีสำนักงานใหญ่อยู่ที่รุแอย์-มาลแมซง ชานกรุงปารีส ประเทศฝรั่งเศส จดทะเบียนในตลาดหลักทรัพย์ยูโรเน็กซต์ปารีส โครงการสำคัญในปัจจุบันมักเกี่ยวข้องกับโครงสร้างพื้นฐานขนาดใหญ่ เช่น ทางพิเศษ อุโมงค์ ท่าอากาศยาน สะพาน ท่อขนส่งพลังงาน

**อ้างอิง**
หมวดหมู่:บริษัทข้ามชาติ
หมวดหมู่:บริษัทของฝรั่งเศส
ยุมมาโฌ

ยุมมาโฌ (Llucmajor) หรือ ยุกมายอร์ (Lluchmayor) เป็นเมืองและเทศบาลแห่งหนึ่งบนเกาะมาจอร์กา ในแคว้นปกครองตนเองหมู่เกาะแบลีแอริก ประเทศสเปน ตั้งอยู่ในเขตโกมาร์กามิดโจร์น ติดกับเขตเทศบาลเมืองปัลมา, อัลไกดา, มุนตูอิรี, ปูร์เรรัส และกัมโปส
เมืองนี้เคยเป็นสมรภูมิระหว่างกองกำลังของพระเจ้าเฌามาที่ 3 แห่งมาจอร์กากับกองกำลังของพระเจ้าเปราที่ 4 แห่งอารากอนใน ค.ศ. 1349 หลังจากการสู้รบครั้งนี้ ราชอาณาจักรมาจอร์กาก็ตกเป็นของราชอาณาจักรอารากอนอีกครั้ง

**อ้างอิง**
หมวดหมู่:เมืองในหมู่เกาะแบลีแอริก
วีว็องดี

วีว็องดี (Vivendi SA) เป็นเครือบริษัทสัญชาติฝรั่งเศสในธุรกิจสื่อมวลชน มีสำนักงานใหญ่ในกรุงปารีส ประเทศฝรั่งเศส ก่อตั้งขึ้นเมื่อปี ค.ศ. 1853 โดยจักรพรรดินโปเลียนที่ 3 โดยเริ่มต้นจากกิจการประปา ก่อนจะขยายมาทำธุรกิจการจัดการของเสีย พลังงาน บริการขนส่ง และก่อสร้าง ก่อนจะร่วมก่อตั้งสถานีโทรทัศน์กานาลปลุสของฝรั่งเศส และหันมาจับธุรกิจสื่อนับตั้งแต่นั้นมา ในปัจจุบันนอกจากธุรกิจสื่อแล้ว บริษัทยังดำเนินกิจการในด้านเพลง โทรทัศน์ ภาพยนตร์ วิดีโอเกม สำนักพิมพ์หนังสือ โทรคมนาคม จำหน่ายตั๋ว และบริการจัดเก็บวิดีโอ

**อ้างอิง**
หมวดหมู่:บริษัทข้ามชาติ
หมวดหมู่:บริษัทของฝรั่งเศส
หมวดหมู่:บริษัทด้านสื่อที่ก่อตั้งในปี พ.ศ. 2541
มานากอ

มานากอ (Manacor) หรือ มานากอร์ (Manacor) เป็นเมืองและเทศบาลแห่งหนึ่ง ตั้งอยู่ทางด้านตะวันออกของเกาะมาจอร์กาซึ่งเป็นส่วนหนึ่งของแคว้นปกครองตนเองหมู่เกาะแบลีแอริก ประเทศสเปน เมืองนี้มีตลาดนัดริมทางที่คึกคักที่สุดแห่งหนึ่งบนเกาะ โดยจัดขึ้นทุกเช้าวันจันทร์ นอกจากนี้ยังมีชื่อเสียงเรื่องการผลิตเครื่องเรือนและไข่มุกเทียม

**อ้างอิง**
หมวดหมู่:เมืองในหมู่เกาะแบลีแอริก
ซิวตาเด็ลยาดามานอร์กา

ซิวตาเด็ลยาดามานอร์กา (Ciutadella de Menorca) หรือ ซิวดาเดลาเดเมนอร์กา (Ciudadela de Menorca) เป็นเมืองและเทศบาลในปลายด้านตะวันตกของเกาะมินอร์กา ในแคว้นปกครองตนเองหมู่เกาะแบลีแอริก ประเทศสเปน เมืองนี้เป็นหนึ่งในเมืองหลักสองเมืองของเกาะ (อีกเมืองคือมาโอ)

**อ้างอิง**
หมวดหมู่:เมืองในหมู่เกาะแบลีแอริก
มาโอ

มาโอ (Maó), มาออน (Mahón) หรือชื่อทางการว่า มาโอ-มาออน (Maó-Mahón) เป็นเทศบาล เมืองหลักของเกาะมินอร์กา และที่ตั้งของสภาเกาะมินอร์กา เมืองนี้ตั้งอยู่บนชายฝั่งตะวันออกของเกาะซึ่งเป็นส่วนหนึ่งของแคว้นปกครองตนเองหมู่เกาะแบลีแอริก ประเทศสเปน มาโอเป็นหนึ่งในอ่าวจอดเรือธรรมชาติที่ยาวที่สุดในโลก กล่าวคือ มีความยาว 5 กิโลเมตร (3.1 ไมล์) และมีความกว้างถึง 900 เมตร (2,953 ฟุต) อ่าวนี้มีน้ำลึกแต่ส่วนใหญ่ยังคงใสเนื่องจากถูกปิดล้อมเล็กน้อย นอกจากนี้ ยังกล่าวกันว่าเมืองนี้เป็นแหล่งกำเนิดของซอสมายองเนส (salsa maionesa ในภาษากาตาลา)

**อ้างอิง**
หมวดหมู่:เมืองในหมู่เกาะแบลีแอริก
บังโกบิลบาโอบิซกายาอาร์เฆนตาเรีย

บังโกบิลบาโอบิซกายาอาร์เฆนตาเรีย (Banco Bilbao Vizcaya Argentaria หรือย่อเป็น BBVA) เป็นบริษัทข้ามชาติสัญชาติสเปนในธุรกิจธนาคารและบริการการเงิน มีสำนักงานใหญ่อยู่ที่มาดริดและบิลบาโอ ประเทศสเปน เป็นหนึ่งในสถาบันการเงินที่ใหญ่ที่สุดในโลก ดำเนินกิจการหลักๆในสเปน อเมริกาใต้ อเมริกาเหนือ ตุรกี และโรมาเนีย

**อ้างอิง**
หมวดหมู่:บริษัทข้ามชาติ
หมวดหมู่:บริษัทของสเปน
บิยาร์เรอัล

บิยาร์เรอัล (Villarreal) หรือชื่อทางการว่า วิลา-เรอัล (Vila-real; ราชธานี) เป็นเมืองในจังหวัดกัสเตยอนซึ่งเป็นส่วนหนึ่งของแคว้นบาเลนเซีย ทางภาคตะวันออกของประเทศสเปน ตั้งอยู่ที่ความสูง 42 เมตรเหนือระดับน้ำทะเล ห่างจากเมืองหลักของจังหวัด (กัสเตยอนเดลาปลานา) ไปทางทิศใต้ 7 กิโลเมตร โดยมีแม่น้ำมิฆาเรสไหลคั่น มีประชากรอาศัยอยู่ 51,367 คน (ข้อมูลปี ค.ศ. 2010) ส่วนใหญ่อาศัยอยู่ในเขตเมืองซึ่งครอบคลุมพื้นที่ประมาณร้อยละ 10.72 ของพื้นที่ทั้งหมด 55.4 ตารางกิโลเมตรของโกมาร์กาปลานาไบชา ในแง่ประชากร บิยาร์เรอัลเป็นเมืองที่ใหญ่เป็นอันดับที่สองในจังหวัด (รองจากเมืองหลัก) และอันดับที่สิบห้าในแคว้นบาเลนเซีย
บิยาร์เรอัลได้รับการก่อตั้งขึ้นโดยพระเจ้าไชเมที่ 1 แห่งอารากอนใน ค.ศ. 1274 ระหว่างการรณรงค์ของพระองค์เพื่อพิชิตดินแดนแถบนี้คืนจากชาวมุสลิม ต่อมาได้กลายเป็นศูนย์กลางการเพาะปลูกส้มและในสมัยต่อมาก็เป็นศูนย์กลางอุตสาหกรรมเครื่องปั้นเผา
เมืองนี้เป็นบ้านเกิดของฟรันซิสโก ตาร์เรกา (21 พฤศจิกายน ค.ศ. 1852 – 15 ธันวาคม ค.ศ. 1909) ซึ่งเป็นนักแต่งเพลงและนักกีตาร์คลาสสิกชาวสเปนในสมัยโรแมนติก เขายังเป็นผู้ประพันธ์เพลงบรรเลง กรัมบัลส์ บริษัทโนเกียได้นำท่อนหนึ่งของเพลงนี้ไปใช้เป็นเสียงเรียกเข้าอันเป็นเอกลักษณ์ ในสมัยใหม่ บิยาร์เรอัลเป็นที่รู้จักกันดีจากสโมสรฟุตบอลที่มีชื่อเดียวกับเมือง แม้ว่าเมืองนี้จะมีขนาดไม่ใหญ่นัก แต่สโมสรนี้ก็เคยเข้าถึงรอบรองชนะเลิศในแชมเปียนส์ลีกและจบอันดับต้น ๆ หลายครั้งในลีกสเปน

**อ้างอิง**
หมวดหมู่:เมืองในแคว้นบาเลนเซีย
ลาวัลย์ดุยโช

ลาวัลย์ดุยโช (La Vall d'Uixó) หรือ บัลเดอุกโซ (Vall de Uxó) เป็นเมืองหนึ่งในจังหวัดกัสเตยอน แคว้นบาเลนเซีย ทางภาคตะวันออกของประเทศสเปน ตั้งอยู่ที่ความสูง 118 เมตรเหนือระดับน้ำทะเล ห่างจากกัสเตยอนเดลาปลานา (เมืองหลักของจังหวัด) ไปทางทิศใต้ 25 กิโลเมตร ห่างจากบาเลนเซีย (เมืองหลักของแคว้น) ไปทางทิศเหนือ 45 กิโลเมตร และห่างจากชายฝั่งทะเลเมดิเตอร์เรเนียน 8 กิโลเมตร

**อ้างอิง**
หมวดหมู่:เมืองในแคว้นบาเลนเซีย
ชาติวา

ชาติวา (Xàtiva) หรือ ฆาติบา (Játiva) เป็นเมืองและเทศบาลแห่งหนึ่งในจังหวัดบาเลนเซีย แคว้นบาเลนเซีย ประเทศสเปน ตั้งอยู่บนฝั่งขวา (ฝั่งตะวันตก) ของแม่น้ำอัลไบดา บริเวณจุดตัดระหว่างทางรถไฟสายบาเลนเซีย–มูร์เซียกับสายบาเลนเซีย–อัลบาเซเต และห่างจากทะเลเมดิเตอร์เรเนียนเข้าไปในแผ่นดินประมาณ 25 กิโลเมตร
ในสมัยอัลอันดะลุส ชาวอาหรับได้นำเทคโนโลยีการผลิตกระดาษเข้าสู่ชาติวา ในคริสต์ศตวรรษที่ 12 ชาติวาเป็นที่รู้จักในแวดวงการศึกษาและวิชาการ นามสกุลของอะบู อิสฮาก อัชชาฏิบี นักวิชาการอิสลาม บ่งบอกว่าเขาสืบเชื้อสายมาจากเมืองนี้ หลังจากการพิชิตดินแดนคืนโดยอาณาจักรคริสเตียนทางภาคเหนือและการเพิ่มจำนวนประชากรคริสเตียนในพื้นที่ ชาติวาได้กลายเป็นถิ่นกำเนิดของตระกูลบอร์จาซึ่งเป็นหนึ่งในตระกูลที่ทรงอิทธิพลที่สุดในสมัยฟื้นฟูศิลปวิทยา สมเด็จพระสันตะปาปากัลลิสตุสที่ 3 (อัลฟ็อนส์ เด บอร์จา) และสมเด็จพระสันตะปาปาอเล็กซานเดอร์ที่ 6 (โรเดริก เด บอร์จา) ทรงสืบเชื้อสายมาจากตระกูลนี้

**อ้างอิง**
หมวดหมู่:เมืองในแคว้นบาเลนเซีย
พาราเมาต์โกลบอล

พาราเมาต์โกลบอล (Paramount Global) หรือชื่อทางการค้าในนาม พาราเมาต์ (Paramount) เป็นกลุ่มธุรกิจสื่อมวลชนและการบันเทิงข้ามชาติที่มีที่ตั้งในสหรัฐ เดิมใช้ชื่อ ไวอาคอมซีบีเอส (ViacomCBS) ภายหลังการควบกิจการของซีบีเอสคอร์เพอเรชัน และ ไวอาคอม (รุ่นที่ 2) เมื่อวันที่ 4 ธันวาคม ค.ศ. 2019 (แยกออกจากไวอาคอม (รุ่นแรก) ในปี ค.ศ. 2006) มีสำนักงานใหญ่อยู่ที่ One Astor Plaza ในแมนแฮตตัน นครนิวยอร์ก ในปี ค.ศ. 2019 บริษัทดำเนินการมากกว่า 170 เครือข่าย และมีสมาชิกประมาณ 700 ล้านคนในกว่า 180 ประเทศ บริษัทประกอบด้วยส่วนสำคัญทั้งสตูดิโอภาพยนตร์ พาราเมาต์พิกเจอส์, ซีบีเอสเอนเตอร์เทนเมนต์กรุป (ประกอบด้วยเครือข่ายซีบีเอส และซีดับเบิลยู), เครือข่ายโทรทัศน์ในประเทศ (อาทิ เอ็มทีวี, นิคคาโลเดียน, บีอีที, คอมเมดีเซ็นทรัล และ โชว์ไทม์) และบริการสตรีมมิงอย่าง พาราเมาต์+ และพลูโตทีวี และยังมีหน่วยธุรกิจต่างประเทศโดยเฉพาะการบริหารจัดการเครือข่ายระหว่างประเทศ ตลอดจนสินทรัพย์เฉพาะภูมิภาค เช่น Telefe ของอาร์เจนตินา และถือหุ้น 30% ในสตูดิโอเรนโบว์ เอซเซ.ปี.อา. ของอิตาลี 
ไวอาคอมซีบีเอสประกาศเปลี่ยนชื่อเป็นพาราเมาต์โกลบอลเมื่อวันที่ 16 กุมภาพันธ์ ค.ศ. 2022 ระหว่างการนำเสนอผลประกอบการไตรมาสที่ 4 ของบริษัท

**อ้างอิง**

**แหล่งข้อมูลอื่น**

หมวดหมู่:บริษัทอเมริกันที่ก่อตั้งในปี พ.ศ. 2562
หมวดหมู่:กลุ่มบริษัทของสหรัฐ
หมวดหมู่:บริษัทด้านสื่อของสหรัฐ
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:บริษัทที่ตั้งอยู่ในนครนิวยอร์ก
ผู้บัญชาการใหญ่เขตตะวันตก (แวร์มัคท์)

ผู้บัญชาการใหญ่เขตตะวันตก (Oberbefehlshaber West) หรือ OB West เป็นตำแหน่งผู้บัญชาการทหารของกองทัพเยอรมันบนแนวรบด้านตะวันตกในช่วงสงครามโลกครั้งที่สอง ถือเป็นผู้บังคับบัญชาโดยตรงของผู้บัญชาการกลุ่มทัพ B, กลุ่มทัพ G, กลุ่มทัพ D และกลุ่มทัพยานเกราะตะวันตก ถือเป็นตำแหน่งที่ขึ้นตรงต่อกองบัญชาการใหญ่แห่งแวร์มัคท์ อาณาเขตใต้บัญชาของผู้บัญชาการใหญ่เขตตะวันตกแตกต่างกันไปตลอดช่วงสงคราม ในอาณาเขตที่ห่างไกลที่สุดซึ่งไปถึงชายฝั่งมหาสมุทรแอตแลนติกของฝรั่งเศส ในช่วงปลายสงครามโลกครั้งที่สองในยุโรป ได้ถูกลดอาณาเขตในบัญชาลงเหลือแค่ในบาวาเรีย

**รายนามผบ.ใหญ่**

**อ้างอิง**
 Bundesarchiv-Militärarchiv:  Online-Findbuch zum Bestand RH 19 I date=2016-03-05  – HGr Süd/OB Ost/HGr A/OB West/HGr Süd/HGr B- Bundesarchiv-Militärarchiv:  Online-Findbuch zum Bestand RH 19 IV date=2015-06-09  – HGr D/OB West/OB Süd
หมวดหมู่:แวร์มัคท์
โอนติญเญ็นต์

โอนติญเญ็นต์ (Ontinyent) หรือ ออนเตนิเอนเต (Onteniente) เป็นเมืองและเทศบาลในเขตโกมาร์กาวัลย์ดัลไบดาในแคว้นบาเลนเซีย ประเทศสเปน ตั้งอยู่บนฝั่งขวาของแม่น้ำกลาริอาโนซึ่งเป็นลำน้ำสาขาของแม่น้ำฆูการ์ โดยมีทางรถไฟสายชาติวา–อัลก็อยตัดผ่านใกล้เมือง
โอนติญเญ็นต์มีวังของขุนนางอัลโมดอเบร์และโบสถ์ประจำท้องถิ่นที่โดดเด่นจากหอคอยทรงสี่เหลี่ยม เมื่อถึง ค.ศ. 1910 มีชุมชนชานเมืองสมัยใหม่เกิดขึ้นแล้วนอกเขตเมืองเก่าซึ่งเดิมเป็นเมืองที่มีกำแพงล้อมรอบ ร่องรอยบางอย่างของกำแพงเมืองยังหลงเหลืออยู่ ใน ค.ศ. 1910 มีการผลิตผ้าลินินและผ้าขนสัตว์ กระดาษ บรั่นดี เครื่องเรือน และเครื่องปั้นดินเผา และมีการค้าขายธัญพืช ไวน์ อัลมอนด์ และน้ำมันมะกอก

**อ้างอิง**
หมวดหมู่:เมืองในแคว้นบาเลนเซีย
อัลก็อย (ประเทศสเปน)

อัลก็อย (Alcoi; Alcoy) เป็นเมืองอุตสาหกรรมและเมืองมหาวิทยาลัยที่ตั้งอยู่ในจังหวัดอาลิกันเต แคว้นบาเลนเซีย ประเทศสเปน แม่น้ำเซร์ปิสไหลผ่านเขตเทศบาลเมืองนี้ หน่วยงานท้องถิ่นรายงานว่ามีประชากร 61,135 คนใน ค.ศ. 2018

**อ้างอิง**
หมวดหมู่:เมืองในแคว้นบาเลนเซีย
เดนิอา

เดนิอา (Dénia) หรือ เดเนีย (Denia) เป็นเมืองชายฝั่งทะเลเก่าแก่ในจังหวัดอาลิกันเต แคว้นบาเลนเซีย ประเทศสเปน ตั้งอยู่ริมฝั่งก็อสตาบลังกาบริเวณครึ่งทางระหว่างเมืองอาลิกันเตกับเมืองบาเลนเซีย
มรดกทางประวัติศาสตร์ของเดนิอาได้รับอิทธิพลจากอารยธรรมไอบีเรีย กรีก โรมัน อิสลาม นโปเลียน และคริสเตียน ณ ปี ค.ศ. 2014 เมืองนี้มีประชากร 41,672 คน แต่เพิ่มขึ้นกว่าเท่าตัวจากการท่องเที่ยวในช่วงฤดูร้อน

**อ้างอิง**
หมวดหมู่:เมืองในแคว้นบาเลนเซีย
เบนิดอร์ม

เบนิดอร์ม (Benidorm) เป็นเมืองและเทศบาลในจังหวัดอาลิกันเต แคว้นบาเลนเซีย บนชายฝั่งทะเลเมดิเตอร์เรเนียนของประเทศสเปน
เบนิดอร์มเป็นจุดหมายปลายทางของการท่องเที่ยวภายในประเทศสเปนตั้งแต่ ค.ศ. 1925 เมื่อมีการขยายท่าเรือและสร้างโรงแรมแห่งแรก ๆ อย่างไรก็ตาม ยุคเฟื่องฟูที่แท้จริงของเบนิดอร์มในฐานะเมืองตากอากาศชายฝั่งก็ไม่ได้เริ่มขึ้นจนกระทั่งคริสต์ทศวรรษ 1950 เมื่อเมืองนี้กลายเป็นจุดหมายปลายทางฤดูร้อนที่มีชื่อเสียงสำหรับผู้คนจากสเปนตอนในโดยเฉพาะอย่างยิ่งมาดริด ทุกวันนี้เบนิดอร์มเป็นที่รู้จักจากอุตสาหกรรมโรงแรม ชายหาด และตึกระฟ้า และต้อนรับนักท่องเที่ยวชาวต่างชาติจำนวนมากเท่าหรือมากกว่าชาวสเปนเล็กน้อย จากสำมะโนประชากร ค.ศ. 2014 เบนิดอร์มมีประชากรที่อาศัยอยู่ถาวร 69,010 คน ทำให้เป็นเมืองนี้เป็นเมืองที่มีประชากรมากที่สุดเป็นอันดับที่ 5 ในจังหวัดอาลิกันเตและเป็นอันดับที่ 9 ในแคว้นบาเลนเซีย

**อ้างอิง**
หมวดหมู่:เมืองในแคว้นบาเลนเซีย
บิยาโฆโยซา

บิยาโฆโยซา (Villajoyosa) หรือ ลาวิลาโจโยซา (La Vila Joiosa; เมืองแห่งความรื่นเริง) เป็นเมืองและเทศบาลชายฝั่งทะเลเมดิเตอร์เรเนียนในจังหวัดอาลิกันเต แคว้นบาเลนเซีย ประเทศสเปน เมืองนี้เป็นที่รู้จักกันในหมู่ผู้คนท้องถิ่นว่า "ลาวิลา"
บิยาโฆโยซาเป็นศูนย์กลางทางประวัติศาสตร์และการบริหารของโกมาร์กามารินาไบชา และตั้งอยู่ห่างจากเมืองอาลิกันเตประมาณ 32 กิโลเมตรในพื้นที่ชายฝั่งทะเลที่เรียกว่าก็อสตาบลังกา เมืองมีชายหาดยาวกว่าสามกิโลเมตรและมีแม่น้ำอามาโดริโอไหลผ่านเมืองนี้
บิยาโฆโยซามีชื่อเสียงด้านอุตสาหกรรมช็อกโกแลตและการท่องเที่ยว หนึ่งในสถานที่ท่องเที่ยวยอดนิยมคือโบสถ์แบบกอทิกซึ่งมีแท่นบูชาแบบบารอก เทศกาล มอโรซีกริสติอันส์ ของเมือง ซึ่งจัดขึ้นในปลายเดือนกรกฎาคมของทุกปีได้รับการประกาศให้เป็นเทศกาลระดับนานาชาติ ปัจจุบันเทศกาลนี้จัดขึ้นเพื่อระลึกถึงการที่ประชาชนในเมืองต่อต้านการเทียบท่าของเรือโจรสลัดเบอร์เบอร์

**อ้างอิง**
หมวดหมู่:เมืองในแคว้นบาเลนเซีย
ตอร์เรบิเอฆา

ตอร์เรบิเอฆา (Torrevieja) หรือ โตร์เรเว็ลยา (Torrevella; หอคอยเก่า) เป็นเมืองและเทศบาลชายทะเลในจังหวัดอาลิกันเต แคว้นบาเลนเซีย ประเทศสเปน ตั้งอยู่ริมฝั่งก็อสตาบลังกา ห่างจากอาลิกันเตไปทางทิศใต้ประมาณ 50 กิโลเมตร และมีประชากร 90,097 คนจากสำมะโนประชากรใน ค.ศ. 2011 แต่ประมาณการล่าสุดอย่างเป็นทางการ (ค.ศ. 2019) คือ 83,337 คน
ตอร์เรบิเอฆาเดิมเป็นหมู่บ้านทำเหมืองเกลือและหมู่บ้านชาวประมง โดยมีทำเลที่ตั้งอยู่ระหว่างทะเลเมดิเตอร์เรเนียนกับทะเลสาบเกลือขนาดใหญ่สองแห่งซึ่งทำให้เมืองนี้มีภูมิอากาศจุลภาค (microclimate) ที่ดี

**อ้างอิง**
หมวดหมู่:เมืองในแคว้นบาเลนเซีย
กอร์ดอน คัมมินส์

กอร์ดอน เฟรเดอริก คัมมินส์ (18 กุมภาพันธ์ ค.ศ. 1914 – 25 มิถุนายน ค.ศ. 1942) เป็นฆาตกรนิยมสนุก(Spree killer) ที่ถูกตัดสินว่ามีความผิดในข้อหาทำการฆาตกรรมผู้หญิงหนึ่งคนในลอนดอนและถูกต้องสงสัยว่าทำการฆาตกรรมอีกสามคน การฆาตกรรมเกิดขึ้นในช่วงหกวันในเดือนกุมภาพันธ์ ค.ศ. 1942 ในช่วงมืดมนในสงครามโลกครั้งที่สอง คัมมินส์ เจ้าหน้าที่นายทหารจากกองทัพอากาศหลวง ที่กลายเป็นที่รู้จักกันคือ แบล็คเอาท์คิลเลอร์ หรือ แบล็คเอาท์ ริปเปอร์
หมวดหมู่:ฆาตกร
หมวดหมู่:ผู้ถูกประหารชีวิตโดยการแขวนคอ
อัลชีเด เด กัสเปรี

อัลชีเด อาเมเดโอ ฟรันเชสโก เด กัสเปรี (Alcide Amedeo Francesco De Gasperi) เป็นรัฐบุรุษชาวอิตาลีผู้ก่อตั้งพรรคประชาธิปไตยคริสเตียนและทำหน้าที่เป็นนายกรัฐมนตรีอิตาลีในรัฐบาลผสม 8 รัฐบาลตั้งแต่ปี ค.ศ. 1945 ถึง ค.ศ. 1953

**อ้างอิง**
หมวดหมู่:บุคคลที่เกิดในปี พ.ศ. 2424
หมวดหมู่:บุคคลที่เสียชีวิตในปี พ.ศ. 2497
หมวดหมู่:นายกรัฐมนตรีอิตาลี
หมวดหมู่:รัฐมนตรีว่าการกระทรวงการต่างประเทศอิตาลี
หมวดหมู่:นักการทูตชาวอิตาลี
เซติฟ

เซติฟ (سطيف, Sétif) เป็นเมืองนครและเมืองหลวงของจังหวัดเซติฟ ในประเทศแอลจีเรีย เป็นหนึ่งในเมืองสำคัญที่สุดทางตะวันออกของแอลจีเรียและทั้งประเทศ ถือได้ว่าเป็นเมืองหลวงการค้าของประเทศ เป็นเมืองแออัดตั้งอยู่ทางทิศตะวันออกของกรุงแอลเจียร์ ห่างราว 270 กิโลเมตร และอยู่ทางทิศตะวันตกของกงส์ต็องตีน 131 กิโลเมตร เมืองอยู่ที่ระดับความสูง 1,100 เมตร
เมืองเคยเป็นส่วนหนึ่งอาณาจักรโบราณของชาวเบอร์เบอร์ ที่ชื่อ อาณาจักรนูมิเดีย ภายใต้การปกครองของจักรวรรดิโรมัน ก่อนที่จะเป็นของชาวมุสลิมในช่วงการพิชิตดินแดนโดยมุสลิมที่ซาเกร็บ
หมวดหมู่:เมืองในประเทศแอลจีเรีย
บาเบลดาออบ

ชายหาดใกล้เมเลเกอ็อก
บาเบลดาออบ (Babeldaob) หรือ บาเบลทูอาป (Babelthuap) เป็นเกาะที่ใหญ่ที่สุดของประเทศปาเลา ตั้งอยู่ทางทิศตะวันตกของหมู่เกาะแคโรไลน์ และเป็นเกาะใหญ่เป็นอันดับ 2 ของไมโครนีเซียในภูมิภาคโอเชียเนีย เมืองหลวงของประเทศปาเลา คือ เงรุลมุด ตั้งอยู่บนเกาะนี้ของรัฐเมเลเกอ็อก
บาเบลดาออบเป็นหนึ่งในเกาะที่ด้อยพัฒนาที่สุดในมหาสมุทรแปซิฟิก เกาะมีพื้นที่ abbr=on คิดเป็น 70% ของพื้นที่ประเทศปาเลา เกาะมีประชากรคิดเป็น 30% ของประชากรประเทศ มีประชากรอยู่อาศัยราว 6,000 คน
หมวดหมู่:เกาะในประเทศปาเลา
ภูเขาคอสซีอัสโก

ภูเขาคอสซีอัสโก (Mount Kosciuszko หรือเดิมสะกดว่า Mount Kosciusko) เป็นภูเขาที่สูงที่สุดของแผ่นดินใหญ่ทวีปออสเตรเลีย ที่ความสูงเหนือระดับน้ำทะเล 2,228 เมตร (7,310 ฟุต) ตั้งอยู่บริเวณเมน ในเทือกเขาสโนว์อี ในอุทยานแห่งชาติคอสซีอัสโก ส่วนหนึ่งของอุทยานแห่งชาติออสเตรเลียนแอลป์ในรัฐนิวเซาท์เวลส์ ประเทศออสเตรเลีย

**อ้างอิง**
คอสซีอัสโก
หมวดหมู่:ธรณีสัณฐานในรัฐนิวเซาท์เวลส์
หมวดหมู่:เซเวนซัมมิตส์
มอดูล:Location map/data/Australia New South Wales

return {
name = 'New South Wales',
top = -27.9,
bottom = -37.8,
left = 140.6,
right = 153.9,
image = 'Australia New South Wales location map blank.svg',
image1 = 'Australia New South Wales relief location map.png',
image2 = 'Australia New South Wales location map.svg'
}
บังโกซันตันเดร์

บังโกซันตันเดร์ (Banco Santander, S.A.) เป็นบริษัทข้ามชาติสัญชาติสเปนในธุรกิจธนาคารและบริการการเงิน มีสำนักงานใหญ่อยู่ที่มาดริดและซันตันเดร์ ประเทศสเปน เป็นสถาบันธนาคารที่ใหญ่ที่สุดเป็นอันดับ 16 ของโลก และใหญ่เป็นอันดับ 5 ของยุโรปเมื่อวัดจากทรัพย์สินรวมภายใต้การจัดการ (AUM) ดำเนินธุรกิจธนาคารในสเปน อเมริกาเหนือ อเมริกาใต้ และเอเชีย จดทะเบียนในตลาดหลักทรัพย์มาดริด

**อ้างอิง**
หมวดหมู่:บริษัทข้ามชาติ
หมวดหมู่:บริษัทของสเปน
อิเบร์โดรลา

อิเบร์โดรลา (Iberdrola) เป็นบริษัทข้ามชาติสัญชาติสเปนผู้ผลิตและจำหน่ายพลังงานไฟฟ้า มีสำนักงานใหญ่อยู่ที่เมืองบิลบาโอ ประเทศสเปน มีพนักงานกว่า 40,000 คนทำงานอยู่ใน 4 ทวีปทั่วโลก มีลูกค้าราวกว่า 30 ล้านคน โดยมีบริษัทลูกค้ารายใหญ่ได้แก่ สก็อตติชพาวเวอร์ในสหราชอาณาจักร และแอวานกริดในสหรัฐอเมริกา 
อิเบร์โดลาเป็นบริษัทพลังงานระดับโลกซึ่งผลิตพลังงานจากลมมากที่สุดในโลก ธุรกิจของอิเบร์โดรลาแบ่งออกเป็น 3 สาขาใหญ่ ได้แก่ พลังงานหมุนเวียน เครือข่ายกระแสไฟฟ้า และธุรกิจขายส่งและขายปลีกพลังงานไฟฟ้า

**อ้างอิง**
หมวดหมู่:บริษัทข้ามชาติ
หมวดหมู่:บริษัทของสเปน
มารัง (รัฐตรังกานู)

มารัง (Marang; ประชากรโดยประมาณ (สำมะโน ค.ศ. 2000): 4,896) เป็นเมืองในอำเภอมารังที่อยู่ในรัฐตรังกานู ประเทศมาเลเซีย ตัวเมืองตั้งอยู่ริมชายฝั่งทะเลจีนใต้บนทางหลวงหลักระหว่างกัวลาเตอเริงกานูกับกวนตัน เศรษฐกิจหลักในบริเวณนี้คือการประมง และการท่องเที่ยว

**ศัพทมูลวิทยา**
ชื่ออำเภอนี้มีที่มาจากผู้ประกอบการชาวจีนซึ่งเป็นหนึ่งในคนกลุ่มแรกที่เข้ามาตั้งถิ่นฐานในบริเวณนี้ ผู้ประกอบการคนนั้นเป็นที่รู้จักกันในชื่อ "หม่า" (馬 แปลว่าม้า) และขายผลิตภัณฑ์จากทะเลแบบแห้ง โดยผลิตภัณฑ์จากทะเลได้แก่ปลาและหมึกตากแห้งบนราวซึ่งชาวบ้านเรียกว่า รัง ทำให้บริเวณนี้เป็นที่รู้จักในชื่อ หม่ารัง (กล่าวคือ รังของหม่า') และเพี้ยนเสียงกลายเป็น มารัง ในภายหลัง

**อ้างอิง**

**แหล่งข้อมูลอื่น**
 Official Website of Marang District Council- Visit Terengganu 2008 Blog- Rahman Bakar - Pegawai Pembangunan Parlimen Marang date=2011-10-27 
หมวดหมู่:เมืองในรัฐตรังกานู
อินดิเตกซ์

อินดิเตกซ์ (Inditex) เป็นเครือบริษัทข้ามชาติสัญชาติสเปนในธุรกิจเสื้อผ้า มีสำนักงานใหญ่อยู่ที่เมืองอาร์เตย์โช แคว้นกาลิเซีย ประเทศสเปน มาจากชื่อเต็มในภาษาสเปนว่า Industria de Diseño Textil
อินดิเตกซ์ มีแบรนด์เสื้อผ้าในเครือมากมาย ทั้งซารา, มาซิโมดูติ, เบร์ชกา, ออยโช, ปูลันเบร์, เอสตราดิบาริอุส และอูเตร์เกว มีสาขารวมกันมากถึง 7,200 สาขาใน 93 ประเทศทั่วโลก ส่วนใหญ่มีอินดิเตกซ์เป็นเจ้าของโดยตรง ยกเว้นในบางประเทศที่ไม่อนุญาตให้ต่างชาติเป็นเจ้าของ จะเป็นร้านแบบแฟรนไชส์แทน
รูปแบบธุรกิจของบริษัทมีเอกลักษณ์ชัดเจน ไม่เน้นการผลิตจำนวนมากในแต่ละฤดูกาล แต่จะผลิตจำนวนน้อยและนำเสียงตอบรับจากลูกค้ามาใช้ในการปรับปรุงการผลิตสินค้าใหม่ในทุก ๆ สัปดาห์ สินค้าใหม่จะถูกผลิตและนำออกขายภายในเวลาเพียง 5 วันเท่านั้น และร้อยละ 60 ของการผลิตทั้งหมดเกิดขึ้นที่โรงงานในท้องถิ่นเพื่อลดระยะเวลาการจัดส่ง สำหรับซารานั้น ระยะเวลานับจากการออกแบบไปถึงการผลิตและออกจำหน่ายอาจใช้เวลารวมเพียง 15 วันเท่านั้น

**อ้างอิง**
หมวดหมู่:บริษัทข้ามชาติ
หมวดหมู่:บริษัทของสเปน
เตเลโฟนิกา

เตเลโฟนิกา (Telefónica, S.A.) เป็นเครือบริษัทข้ามชาติสัญชาติสเปนผู้ให้บริการโทรคมนาคม มีสำนักงานใหญ่อยู่ที่กรุงมาดริด ประเทศสเปน เป็นหนึ่งในผู้ให้บริการโทรศัพท์มือถือและเครือข่ายสัญญาณรายใหญ่ในทวีปยุโรปและอเมริกา ให้บริการโทรศัพท์บ้าน โทรศัพท์เคลื่อนที่ อินเทอร์เน็ต และโทรทัศน์แบบจ่ายค่าบริการ
เตเลโฟนิกามีตราสินค้าในบริษัทหลากหลาย ได้แก่ โมบิสตาร์ โอทู และวีวู จดทะเบียนในตลาดหลักทรัพย์มาดริด นิวยอร์ก ลอนดอน ลิมา และบัวโนสไอเรส

**อ้างอิง**
หมวดหมู่:บริษัทข้ามชาติ
หมวดหมู่:บริษัทของสเปน
ลินเด้

ลินเด้ (Linde plc) เป็นเครือบริษัทข้ามชาติที่จดทะเบียนในไอร์แลนด์ เป็นผู้ให้บริการก๊าซในอุตสาหกรรม ก่อตั้งขึ้นจากการควบรวมกิจการของบริษัทลินเด้ เอจี จากประเทศเยอรมนี (ก่อตั้งเมื่อปี ค.ศ. 1879) และบริษัทแพรกซ์แอร์ จากสหรัฐอเมริกา (ก่อตั้งเมื่อปี ค.ศ. 1907) เป็นบริษัทก๊าซอุตสาหกกรมที่มีตลาดใหญ่ที่สุดและมีรายได้มากที่สุดในโลก จดทะเบียนในตลาดหลักทรัพย์แฟรงก์เฟิร์ตและนิวยอร์ก
เครือลินเด้มีบริษัทในเครือมากกว่า 600 บริษัทใน 100 ประเทศ ลูกค้าอยู่ในภาคส่วนอุตสาหกรรม ค้าปลีก วิทยาศาสตร์ วิจัย และภาคสาธารณะ มีรายได้สูงถึง 16.948 พันล้านยูโรเมื่อปี ค.ศ. 2016 มีพนักงาน 59,715 คน

**อ้างอิง**
หมวดหมู่:บริษัทข้ามชาติ
หมวดหมู่:บริษัทของไอร์แลนด์
ดยุกมิเอสโกที่ 1 แห่งโปแลนด์

ดยุกมิเอสโกที่ 1 แห่งโปแลนด์ หรือ ดยุกมีแยชกอที่ 1 แห่งโปแลนด์ (Mieszko I; ; ค.ศ. 930 – 25 พฤษภาคม ค.ศ. 992)  เป็นพระมหากษัตริย์ราชวงศ์เปียสต์ซึ่งปกครองประเทศโปแลนด์ตั้งแต่ประมาณ ค.ศ. 960 จนกระทั่งสวรรคตในปี ค.ศ. 992 พระองค์ทรงเป็นพระราชโอรสในดยุกซีมอมิซูว์แห่งโปแลนด์ และทรงมีพระราชบุตรคือ พระเจ้าโบเลสวัฟที่ 1 ผู้กล้าหาญ ซึ่งเป็นพระมหากษัตริย์พระองค์แรกที่ได้รับการราชาภิเษกเป็นกษัตริย์ และกันฮิลด์แห่งเว็นเด็น

**อ้างอิง**
หมวดหมู่:ราชวงศ์เปียสต์
หมวดหมู่:ดยุกโปแลนด์
หมวดหมู่:พระมหากษัตริย์ผู้ทรงก่อตั้ง
รายชื่ออักษรคันจิที่ใช้เป็นชื่อประเทศ

ในเอกสารโบราณของเกาหลี จีน และญี่ปุ่นจะมีการระบุชื่อดินแดนต่าง ๆ เป็นอักษรจีนหรืออักษรคันจิ และยังคงใช้เรื่อยมาจนถึงสมัยยุคไทโช เมื่ออักษรคาตากานะได้รับการพัฒนา มีการยืมคำจากต่างประเทศมากขึ้น และมีดินแดนที่ได้รับเอกราชมากขึ้นทำให้การเขียนชื่อประเทศเป็นอักษรคันจิจึงไม่นิยม 

**รายชื่อทวีปที่เขียนโดยใช้อักษรคันจิ**
รายชื่อประเทศเรียงตามอักษรภาษาไทย

**รายชื่อประเทศที่เขียนโดยใช้อักษรคันจิ**
รายชื่อประเทศเรียงตามอักษรภาษาไทย

**ทวีปเอเชีย**

**ทวีปยุโรป**

**ทวีปแอฟริกา**

**ทวีปอเมริกาเหนือ**

**ทวีปอเมริกาใต้**

**ทวีปโอเชียเนีย**

**รัฐในอดีต**
หมวดหมู่:รายชื่อประเทศ
ซีอาร์เอช

ซีอาร์เอช (CRH plc) เป็นเครือบริษัทสัญชาติไอริชผู้ผลิตและจัดจำหน่ายวัสดุก่อสร้างหลากชนิด ก่อตั้งขึ้นเมื่อปี ค.ศ. 1936 ชื่อ Cement Limited ก่อนจะควบรวมกิจการกับบริษัท Roadstone Limited (ก่อตั้ง ค.ศ. 1949) และจัดตั้งเป็นบริษัท Cement Roadstone Holdings เมื่อปี ค.ศ. 1970 ปัจจุบันกลายเป็นบริษัทที่ใหญ่ที่สุดในไอร์แลนด์ จดทะเบียนในตลาดหลักทรัพย์ลอนดอน นิวยอร์ก และไอร์แลนด์

**อ้างอิง**
หมวดหมู่:บริษัทข้ามชาติ
หมวดหมู่:บริษัทของไอร์แลนด์
แม่น้ำวาร์ตา

แม่น้ำวาร์ตา (Warta, pl-Warta.ogg) หรือ แม่น้ำวาร์เทอ (Warthe, de-Warthe.ogg) เป็นแม่น้ำทางทิศตะวันตกและตอนกลางของประเทศโปแลนด์ เป็นสาขาของแม่น้ำโอเดอร์ มีความยาวราว mi เป็นแม่น้ำสายที่ยาวเป็นอันดับ 2 หากนับจากภายในประเทศ และเป็นอันดับ 3 นับความยาวทั้งสาย แม่น้ำวาร์ตามีพื้นที่ลุ่มน้ำ km2

**อ้างอิง**
วาร์ตา
อินเตซาซันปาโอโล

อินเตซาซันปาโอโล (Intesa Sanpaolo S.p.A.) เป็นบริษัทธนาคารสัญชาติอิตาลี เกิดจากการรวมตัวกันของธนาคารบังกาอินเตซาและธนาคารซันปาโอโลอีมีเมื่อปี ค.ศ. 2007 มีสำนักงานใหญ่อยู่ที่ตูริน ประเทศอิตาลี เป็นธนาคารที่ใหญ่ที่สุดในอิตาลีในปี ค.ศ. 2014 เมื่อวัดด้วยมูลค่าตามราคาตลาด และมีทรัพย์สินรวมมากเป็นอันดับสองของอิตาลี นอกจากนี้ ธนาคารยังขยายกิจการไปยังยุโรปตะวันออก ตะวันออกกลาง และแอฟริกาตอนเหนืออีกด้วย

**อ้างอิง**
หมวดหมู่:บริษัทข้ามชาติ
หมวดหมู่:บริษัทของอิตาลี
เอเนล

เอเนล (Enel S.p.A.) เป็นบริษัทสัญชาติอิตาลีในธุรกิจพลังงาน เป็นผู้ผลิตและจำหน่ายพลังงานไฟฟ้าและก๊าซธรรมชาติ ก่อตั้งขึ้นเมื่อปี ค.ศ. 1962 และแปรรูปเป็นบริษัทจำกัดในปี ค.ศ. 1992 ต่อมาในปี ค.ศ. 1999 รัฐบาลอิตาลีได้มีการเปิดเสรีในธุรกิจพลังงานไฟฟ้า เอเนลจึงได้แปรรูปเป็นบริษัทเอกชน แต่รัฐบาลอิตาลียังถือหุ้นอยู่ร้อยละ 23.6 ของหุ้นทั้งหมด (เมษายน ค.ศ. 2016)
เอเนลเป็นบริษัทที่มีรายได้สูงเป็นอันดับ 89 ของโลกในปี ค.ศ. 2019 โดยมีรายได้ 89 พันล้านดอลลาร์สหรัฐในปีนั้น เป็นบริษัทพลังงานที่ใหญ่เป็นอันดับสองของโลก รองจากบริษัทเครือข่ายพลังงานรัฐของจีนในปี ค.ศ. 2018

**อ้างอิง**
หมวดหมู่:บริษัทของอิตาลี
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2542
หมวดหมู่:ตราสินค้าอิตาลี
เอวา แมกซ์

แอแมนดา เอวา โคซี (Amanda Ava Koci; เกิด 16 กุมภาพันธ์ ค.ศ. 1994) หรือชื่อในวงการคือ เอวา แมกซ์ (Ava Max) เป็นนักร้องและนักแต่งเพลงชาวอเมริกัน เป็นที่รู้จักอย่างดีจากซิงเกิลชื่อ "สวีตบัตไซโค" เพลงขึ้นอันดับหนึ่งกว่า 26 ประเทศ เช่น สหราชอาณาจักร, เยอรมนี, ออสเตรีย, สวิตเซอร์แลนด์, สวีเดน และนิวซีแลนด์ รวมถึงติดในสิบอันดับแรกบนชาร์ตบิลบอร์ดฮอต 100 เธอยังออกซิงเกิลชื่อ "โซแอมไอ", "ทอร์น" และ "ซอลต์" ตามมาในปี ค.ศ. 2019 แมกซ์ยังมีทรงผมอันเป็นเอกลักษณ์เฉพาะตัว โดยเธอเรียกสไตล์นี้ว่า "Max Cut"

**อ้างอิง**

**แหล่งข้อมูลอื่น**
1=http://www.avamax.com
หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:นักร้องป็อปหญิงชาวอเมริกัน
หมวดหมู่:ศิลปินสังกัดแอตแลนติกเรเคิดส์
หมวดหมู่:ชาวอเมริกันเชื้อสายแอลเบเนีย
เอนี

เอนี (Eni S.p.A.) เป็นบริษัทข้ามชาติสัญชาติอิตาลีในธุรกิจน้ำมันและแก๊ส สำนักงานใหญ่ตั้งอยู่ที่กรุงโรม ประเทศอิตาลี เป็นหนึ่งในเจ็ดบริษัทน้ำมันยักษ์ใหญ่ของโลก ดำเนินธุรกิจน้ำมันใน 79 ประเทศทั่วโลก เป็นบริษัทอุตสาหกรรมที่ใหญ่เป็นอันดับ 11 ของโลกเมื่อวัดจากมูลค่าตามราคาตลาดที่มีมากถึง 68 พันล้านยูโร (14 สิงหาคม ค.ศ. 2013) รัฐบาลอิตาลีถือหุ้นร้อยละ 30.303 ของหุ้นทั้งหมด จดทะเบียนในตลาดหลักทรัพย์อิตาลีและนิวยอร์ก
คำว่า เอนี เป็นอักษรย่อของวลี Ente Nazionale Idrocarburi ซึ่งหมายถึงกรมไฮโดรคาร์บอนแห่งชาติ นอกจากธุรกิจน้ำมันแล้วยังมีธุรกิจในพลังงานนิวเคลียร์ เหมืองแร่ เคมี พลาสติก เครื่องจักรการกลั่นและการขุดเจาะ การนันทนาการ หรือแม้แต่ในอุตสาหกรรมสิ่งทอและข่าว

**อ้างอิง**
หมวดหมู่:บริษัทข้ามชาติ
หมวดหมู่:บริษัทของอิตาลี
เตเรนเซ ก็องโกโล

เตเรนเซ ก็องโกโล (เกิดวันที่ 14 กุมภาพันธ์ ค.ศ. 1994) เป็นนักฟุตบอลที่เล่นในตำแหน่งกองหลังให้กับฟูลัมโดยยืมตัวจากฮัดเดอส์ฟีลด์ทาวน์ในอีเอฟแอลแชมเปียนชิป เขาได้เริ่มลงเล่นในเอเรอดีวีซีให้กับไฟเยอโนร์ดระหว่างฤดูกาล 2011–12 แม้ว่าจะเกิดในสวิตเซอร์แลนด์ และบิดามารดามีเชื้อสายคองโก แต่เขาได้เติบโตในเนเธอร์แลนด์ และเลือกที่จะเล่นให้กับทีมชาติเนเธอร์แลนด์

**ทีมชาติ**

**ชุดใหญ่**
ผลงานอันยอดเยี่ยมของก็องโกโลในการเล่นให้กับไฟเยอโนร์ด ทำให้เขามีชื่อติดทีมชาติเนเธอร์แลนด์ชุดเบื้องต้น ภายใต้การคุมของ ลูวี ฟัน คาล ในการแข่งขันฟุตบอลโลก 2014 ที่ประเทศบราซิล โดยก่อนที่จะถึงรายการแข่งขันนั้น ในวันที่ 17 พฤษภาคม ค.ศ. 2014 เขาได้ลงเล่นให้กับทีมชาติครั้งแรกในนัดที่เสมอกับเอกวาดอร์ 1–1 หลังจากนัดนั้น ทั้ง ฟัน คาล และตัวของก็องโกโลเอง ต่างก็เห็นพ้องกันว่า ฟอร์มการเล่นของเขายังไม่น่าประทับใจนัด
อย่างไรก็ตาม ก็องโกโลยังคงมีชื่อในชุด 23 คนสุดท้ายสำหรับแข่งขันฟุตบอลโลก โดยในรายการนั้น เขาได้ลงเล่นหนึ่งนัดในนัดสุดท้ายของรอบแบ่งกลุ่ม โดยลงเล่นแทน ดีร์ก เกอวต์ ในนาทีที่ 89 ในนัดที่เอาชนะชิลี 2–0 แม้ว่าเขาจะได้ลงเล่นเพียงนัดเดียว แต่จากการที่เนเธอร์แลนด์จับอันดับที่สามในรายการ ทำให้เขาได้รับเหรียญทองแดงด้วย

**เกียรติประวัติ**
ไฟเยอโนร์ด- เอเรอดีวีซี: 2016–17- KNVB Cup: 2015–16
เนเธอร์แลนด์- ฟุตบอลโลก อันดับที่สาม: 2014

**อ้างอิง**

**แหล่งข้อมูลอื่น**
  Netherlands U17 stats date=2016-06-02  at OnsOranje-  Netherlands U19 stats date=2016-06-02  at OnsOranje-  Netherlands U21 stats date=2016-06-02  at OnsOranje-  Terence Kongolo at Voetbal International – url-status=bot: unknown 
หมวดหมู่:บุคคลจากรอตเทอร์ดาม
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:นักฟุตบอลชาวสวิส
หมวดหมู่:ผู้เล่นในเอเรอดีวีซี
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นไฟเยอโนร์ด
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นในฟุตบอลโลก 2014
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลฮัดเดอส์ฟีลด์ทาวน์
หมวดหมู่:ผู้เล่นสโมสรฟุตบอลฟูลัม
หมวดหมู่:บุคคลจากฟรีบูร์
หมวดหมู่:ชาวสวิสเชื้อสายสาธารณรัฐประชาธิปไตยคองโก
หมวดหมู่:ชาวดัตช์เชื้อสายสาธารณรัฐประชาธิปไตยคองโก
มิวนิกรี

มิวนิกรี (Munich Re Group หรือ Munich Reinsurance Company; Münchener Rückversicherungs-Gesellschaft) เป็นบริษัทข้ามชาติสัญชาติเยอรมันในธุรกิจประกัน มีสำนักงานใหญ่อยู่ที่เมืองมิวนิก ประเทศเยอรมนี ก่อตั้งขึ้นเมื่อปี ค.ศ. 1880 ปัจจุบันจดทะเบียนในตลาดหลักทรัพย์แฟรงก์เฟิร์ต

**อ้างอิง**
หมวดหมู่:บริษัทข้ามชาติ
หมวดหมู่:บริษัทของเยอรมนี
แม่น้ำดอร์ดอญ

แม่น้ำดอร์ดอญ (Dordonha, La Dordogne) เป็นแม่น้ำทางทิศใต้และตะวันตกเฉียงใต้ของประเทศฝรั่งเศส ลุ่มน้ำของแม่น้ำดอร์ดอญได้รับการลงทะเบียนเป็นเขตสงวนชีวมณฑลของยูเนสโก เมื่อวันที่ 11 กรกฎาคม ค.ศ. 2012

**อ้างอิง**
ดอร์ดอญ
โยนาตัน เดอ กึสมัน

โยนาตัน อาเล็กแซนเดอร์ เดอ กึสมัน (เกิดวันที่ 13 กันยายน ค.ศ. 1987) เป็นนักฟุตบอลที่เล่นในตำแหน่งกองกลางให้กับไอน์ทรัคท์ฟรังค์ฟวร์ทในเยอรมนี และทีมชาติเนเธอร์แลนด์ มีความถนัดในด้านการยิงฟรีคิก
เดอ กึสมัน เกิดในแคนาดา แต่สามารถเลือกเล่นให้กับทีมชาติเนเธอร์แลนด์ได้หลังจากที่เขาได้รับสัญชาติดัตช์ใน ค.ศ. 2008 เขาอาศัยอยู่ในเนเธอร์แลนด์ตั้งแต่ตอนที่เขาอายุ 12 ขวบ และเคยลงเล่นให้กับทีมชาติเนเธอร์แลนด์รุ่นอายุไม่เกิน 21 ปี ทั้งหมด 4 นัด ยิงได้ 3 ประตู และติดทีมชาติในการแข่งขันโอลิมปิกฤดูร้อน 2008 ที่ปักกิ่ง
เดอ กึสมัน ถูกดันขึ้นมาจากทีมเยาวชนของไฟเยอโนร์ด โดยได้ลงเล่นให้กับทีมชุดใหญ่ครั้งแรกใน ค.ศ. 2005 และได้ลงเล่นให้กับสโมสรกว่า 100 นัด ต่อมาในฤดูร้อนปี 2010 เดอ กึสมัน เซ็นสัญญาสามปีกับมายอร์กาแบบไม่มีค่าตัว และในฤดูร้อนปีถัดมา เขาย้ายไปบิยาร์เรอัล

**เกียรติประวัติ**
ไฟเยอโนร์ด- KNVB Cup: 2007–08
สวอนซีซิตี- ฟุตบอลลีกคัพ: 2012–13
นาโปลี- ซูแปร์โกปปาอีตาเลียนา: 2014
ไอน์ทรัคท์ฟรังค์ฟวร์ท- เดเอ็ฟเบ-โพคาล: 2017–18
เนเธอร์แลนด์- ฟุตบอลโลก: อันดับที่สาม 2014

**อ้างอิง**

**แหล่งข้อมูลอื่น**
 8585-  Jonathan de Guzmán profile and career statistics date=2013-07-31  at Voetbal International nl- 298677
หมวดหมู่:ผู้เล่นในฟุตบอลโลก 2014
หมวดหมู่:กองกลางฟุตบอล
หมวดหมู่:ผู้เล่นในบุนเดิสลีกา
หมวดหมู่:นักฟุตบอลชาวแคนาดา
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นไอน์ทรัคท์ฟรังค์ฟวร์ท
หมวดหมู่:ผู้เล่นในเอเรอดีวีซี
หมวดหมู่:ผู้เล่นไฟเยอโนร์ด
หมวดหมู่:นักฟุตบอลในโอลิมปิกฤดูร้อน 2008
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นเอร์เรเซเด มายอร์กา
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:ผู้เล่นในเซเรียอา
หมวดหมู่:บุคคลจากรัฐออนแทรีโอ
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ชาวดัตช์เชื้อสายแคนาดา
เกาะแรงเกล

เกาะแรงเกล (Wrangel Island; Ostrov Vrangelya, ˈostrəf ˈvrangʲɪlʲə; translit=Umqiḷir, umqiɬir) เป็นเกาะในมหาสมุทรอาร์กติก ระหว่างทะเลชุกชีกับทะเลไซบีเรียตะวันออก จริง ๆ แล้ว เกาะตั้งอยู่บนเส้นเมริเดียนที่ 180 องศา ซึ่งเป็นเส้นแบ่งเขตวันสากล แต่เส้นนี้ได้เบี่ยงไปทางทิศตะวันออกเพื่อหนีเกาะนี้ (รวมถึงคาบสมุทรชุกชีบนแผ่นดินใหญ่รัสเซีย) เกาะที่อยู่ใกล้เกาะแรงเกิลที่สุด คือเกาะเล็ก ๆ ที่ชื่อ เกาะเฮอรัลด์ ตั้งอยู่ทางทิศตะวันออก อยู่ห่างราว abbr=off เกาะแรงเกลเป็นสถานที่อยู่อาศัยของช้างแมมมอธตัวสุดท้ายบนโลกนี้

**ภูมิอากาศ**
เกาะแรงเกลมีสภาพภูมิอากาศขั้วโลกสุดขั้ว (เคิพเพิน ET)

**อ้างอิง**

**บรรณานุกรม**
 bibcode=1923GeogJ..62..440. 

**แหล่งข้อมูลอื่น**
 เกาะแรงเกล
แรงเกล
หมวดหมู่:แหล่งมรดกโลกในประเทศรัสเซีย
ประเทศเกาหลีใต้ในโอลิมปิกฤดูร้อน 2008

ประเทศเกาหลีใต้ เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศเกาหลีใต้ ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเกาหลีใต้เป็นตัวแทนประเทศได้ส่งนักกีฬาที่ผ่านการคัดเลือกทั้งหมด 267 คน เข้าร่วมแข่งขันใน 25 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 13 เหรียญทอง 11 เหรียญเงิน และ 8 เหรียญทองแดง รวมทั้งหมด 32 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศเกาหลีใต้ในพาราลิมปิกฤดูร้อน 2008

**อ้างอิง**
เกาหลี
ประเทศกรีซในโอลิมปิกฤดูร้อน 2008

ประเทศกรีซ เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศกรีซ ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติกรีซเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 156 คน เข้าร่วมแข่งขันใน 22 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 2 เหรียญเงิน และ 1 เหรียญทองแดง รวมทั้งหมด 3 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศกรีซในพาราลิมปิกฤดูร้อน 2008

**อ้างอิง**
กรีซ
ประเทศเกาหลีเหนือในโอลิมปิกฤดูร้อน 2008

ประเทศเกาหลีเหนือ เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศเกาหลีเหนือ ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเกาหลีเหนือเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 63 คน เข้าร่วมแข่งขันใน 11 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 2 เหรียญทอง 2 เหรียญเงิน และ 2 เหรียญทองแดง รวมทั้งหมด 6 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศเกาหลีเหนือในพาราลิมปิกฤดูร้อน 2008

**อ้างอิง**
เกาหลีเหนือ
วิกิพีเดีย:เสนอบทความคุณภาพ/รูเบน ลอฟตัส-ชีก

=== รูเบน ลอฟตัส-ชีก**
รูเบน ลอฟตัส-ชีก ถูกเสนอเมื่อ 24 เมษายน พ.ศ. 2563 และจะได้รับการพิจารณาภายในวันที่ 8 พฤษภาคม พ.ศ. 2563
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 22 พฤษภาคม พ.ศ. 2563
 เสนอชื่อโดย  --Poonpun2016 (พูดคุย) 21:11, 24 เมษายน 2563 (ICT)
สนับสนุน 
#
#
คัดค้าน
#
#
เสนอแนะการปรับปรุง
# ควรเพิ่มเนื้อหาบทนำ --Sry85 (คุย) 21:30, 24 เมษายน 2563 (+07)
# ฤดูกาล 2015-16 และ ฤดูกาล 2016-17 ขาดอ้างอิง --Sry85 (คุย) 20:30, 25 เมษายน 2563 (+07)
# จาก คู่มือการเขียน#จุลภาค (,) ใช้เครื่องหมายไม่ถูกต้อง และการใส่อ้างอิงท้ายประโยค ให้ติดตัวอักษรตัวสุดท้ายเลย --Sry85 (คุย) 20:30, 25 เมษายน 2563 (+07)
#* ข้อที่ 1 ผมได้เพิ่มเติมเนื้อหาแล้วครับ ส่วนข้อที่ 2-3 เรื่องของการใช้จุลภาคและอ้างอิง เนื่องจากผมแปลข้อมูลส่วนใหญ่มาจากวิกิภาษาอังกฤษ เลยมีบางส่วนที่ขาด ๆ เกิน ๆ ไปบ้าง เดี๋ยวจะปรับปรุงให้ครับ --Poonpun2016 (คุย) 00:04, 26 เมษายน 2563 (+07)
#** ฝากแก้เครื่องหมาย คู่มือการเขียน#ยัติภาค (–) ด้วย ใช้ในความหมาย และ กับ ถึง อย่างเช่น ปี และ สกอร์ประตู --Sry85 (คุย) 00:43, 26 เมษายน 2563 (+07)
#  ฤดูกาล 2011-12 ทำผลงานได้น่าประทับใจยังไง  ควรขยายความ เพราะไม่เช่นนั้นจะเป็นแค่ความเห็นส่วนตัว --Sry85 (คุย) 00:36, 26 เมษายน 2563 (+07)
# ในวันที่ 29 สิงหาคม 2015 เขาลงเล่นเป็นตัวจริงให้กับเชลซีในสแตมฟอร์ดบริดจ์ ในฐานะแชมป์เก่า พบกับ คริสตัลพาเลซ ซึ่งผลจบลงด้วยการแพ้ 2–1 ซึ่งเป็นการแพ้ในสแตมฟอร์ดบริดจ์ครั้งแรกในฤดูกาลนี้ของเชลซี/On 29 August 2015, Loftus-Cheek made his first appearance coming off the bench against Crystal Palace as Chelsea suffered their first home defeat of the season. แปลไม่ตรง ทำให้เนื้อความแปลก ๆ คือ ขยายความทำไมว่าต้องบอกว่า ในฐานะแชมป์เก่า --Sry85 (คุย) 21:45, 26 เมษายน 2563 (+07)
# *ครับข้อที่ 5 เรื่องของแปลไม่ตรง ผมก็ไม่ได้แปลตรง ๆ แบบ 100% ขนาดนั้น แต่ที่คุณยกตัวอย่างมา ต้องขออภัยด้วยที่แปลผิดพลาดไปทำให้ข้อมูลสำคัญเปลี่ยนไปจากเดิม แลการที่ผมแปลมานั้นก็ได้แต่งเติมคำหลายคำเข้าไป อย่างเช่นคำว่า "แชมป์เก่า" ซึ่งหากคุณเห็นว่าไม่ควรขยายความ ก็ยินดีลบออกครับ
# *ข้อที่ 2 - 3 ได้แก้ไขแล้วครับ ข้อที่ 4 ตรงนี้แปลมาจากภาษาอังกฤษ ซึ่งตอนนี้ผมได้ลบออกไปแล้ว เพราะไม่มีอะไรจะอ้างอิงจริง ๆ
ประเทศเซอร์เบียในโอลิมปิกฤดูร้อน 2008

ประเทศเซอร์เบีย เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศเซอร์เบีย ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเซอร์เบียเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 92 คน เข้าร่วมแข่งขันใน 11 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศเซอร์เบียในพาราลิมปิกฤดูร้อน 2008

**อ้างอิง**
เซอร์เบีย
ประเทศซูดานในโอลิมปิกฤดูร้อน 2008

ประเทศซูดาน เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศซูดาน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติซูดานเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศซูดานในพาราลิมปิกฤดูร้อน 2008

**อ้างอิง**
ซูดาน
ประเทศเวเนซุเอลาในโอลิมปิกฤดูร้อน 2008

ประเทศเวเนซุเอลา เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศเวเนซุเอลา ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเวเนซุเอลาเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 108 คน เข้าร่วมแข่งขันใน 21 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศเวเนซุเอลาในพาราลิมปิกฤดูร้อน 2008

**อ้างอิง**
เวเนซุเอลา
ประเทศภูฏานในโอลิมปิกฤดูร้อน 2008

ประเทศภูฏาน เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศภูฏาน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติภูฏานเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0  เหรียญ

**จำนวนผู้เข้าแข่งขัน**

**ยิงธนู**

**ดูเพิ่ม**
 ประเทศภูฏานในพาราลิมปิกฤดูร้อน 2008

**อ้างอิง**
ภูฏาน
ประเทศเซเชลส์ในโอลิมปิกฤดูร้อน 2008

ประเทศเซเชลส์ เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศเซเชลส์ ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเซเชลส์เป็นตัวแทนประเทศได้ส่งนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 6 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ

**จำนวนผู้เข้าแข่งขัน**

**กรีฑา**
ผลการแข่งขันดังนี้ : 

**ดูเพิ่ม**
 ประเทศเซเชลส์ในพาราลิมปิกฤดูร้อน 2008

**อ้างอิง**
เซเชลส์
ประเทศเซเนกัลในโอลิมปิกฤดูร้อน 2008

ประเทศเซเนกัล เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศเซเนกัล ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเซเนกัลเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 15 คน เข้าร่วมแข่งขันใน 6 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ

**จำนวนผู้เข้าแข่งขัน**

**กรีฑา**
ผลการแข่งขันดังนี้ : 

**ดูเพิ่ม**
 ประเทศเซเนกัลในพาราลิมปิกฤดูร้อน 2008

**อ้างอิง**
เซเนกัล
ประเทศศรีลังกาในโอลิมปิกฤดูร้อน 2008

ประเทศศรีลังกา เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศศรีลังกา ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติศรีลังกาเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 6 ชนิดกีฬา และไม่ได้รับเหรียญรางวัลจากการแข่งขันครั้งนี้

**จำนวนผู้เข้าแข่งขัน**

**กรีฑา**
ผลการแข่งขันดังนี้ : 

**ดูเพิ่ม**
 ประเทศศรีลังกาในพาราลิมปิกฤดูร้อน 2008

**อ้างอิง**
ศรีลังกา
เอบีอินเบฟ

แอนไฮเซอร์-บุช อินเบฟ (Anheuser-Busch InBev NV) หรือที่รู้จักในชื่อ เอบีอินเบฟ เป็นบริษัทข้ามชาติผู้ผลิตและจำหน่ายเครื่องดื่ม มีฐานอยู่ที่เมืองเลอเฟิน ประเทศเบลเยียม และมีสำนักงานดูแลตลาดโลกอยู่ที่นครนิวยอร์ก สหรัฐอเมริกา
เอบีอินเบฟ ก่อตั้งขึ้นเมื่อปี ค.ศ. 2008 เมื่อบริษัทแอนไฮเซอร์-บุช ผู้ผลิตเครื่องดื่มแอลกอฮอล์สัญชาติอเมริกันเข้าซื้อกิจการของบริษัทอินเบฟ ซึ่งเป็นบริษัทที่ควบรวมกิจการของอินเตอร์บรูวจากเบลเยียมและแอมเบฟจากบราซิล จากนั้นในเดือนตุลาคม ปี ค.ศ. 2016 บริษัทได้เข้าซื้อกิจการของซาบมิลเลอร์ ผู้ผลิตเครื่องดื่มยักษ์ใหญ่ของอังกฤษ ทำให้กิจการเติบโตขึ้นอย่างมาก มียอดขายในปี ค.ศ. 2019 สูงถึง 52.3 พันล้านดอลลาร์สหรัฐ ครองส่วนแบ่งตลาดเบียร์โลกถึงร้อยละ 28

**อ้างอิง**
หมวดหมู่:บริษัทข้ามชาติ
หมวดหมู่:บริษัทของเบลเยียม
ประเทศรัสเซียในโอลิมปิกฤดูร้อน 2008

ประเทศรัสเซีย เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศรัสเซีย ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติรัสเซียเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 455 คน เข้าร่วมแข่งขันใน 23 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 24 เหรียญทอง 13 เหรียญเงิน และ 23 เหรียญทองแดง รวมทั้งหมด 60 เหรียญ

**นักกีฬาที่ได้รับเหรียญรางวัล**

**ดูเพิ่ม**
 ประเทศรัสเซียในพาราลิมปิกฤดูร้อน 2008

**อ้างอิง**
2020
รัสเซีย
ประเทศกาบองในโอลิมปิกฤดูร้อน 2008

ประเทศกาบอง เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติกาบองเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ

**จำนวนผู้เข้าแข่งขัน**

**กรีฑา**
ผลการแข่งขันดังนี้ : 

**ดูเพิ่ม**
 ประเทศกาบองในพาราลิมปิกฤดูร้อน 2008

**อ้างอิง**
กาบอง
ประเทศแกมเบียในโอลิมปิกฤดูร้อน 2008

ประเทศแกมเบีย เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศแกมเบีย ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติแกมเบียเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ผลการแข่งขันดังนี้ : 

**ดูเพิ่ม**
 ประเทศแกมเบียในพาราลิมปิกฤดูร้อน 2008

**อ้างอิง**
แกมเบีย
คาบสมุทรชุกชี

แผนที่แสดงคาบสมุทรชุกชีของรัสเซีย (ซ้าย) อยู่ตรงข้ามกับคาบสมุทรซูเอิร์ด ของอเมริกา
คาบสมุทรชุกชี (Chukchi Peninsula และอาจเรียกว่า คาบสมุทรชูคอตคา (Chukotka Peninsula), คาบสมุทรชุุก (Chuuk Peninsula) หรือ คาบสมุทรชูคอตสกี  (Chukotski Peninsula); Чуко́тский полуо́стров, Chukotskiy poluostrov, Чуко́тка, Chukotka) เป็นคาบสมุทรทางตะวันออกสุดของเอเชีย ที่พิกัด 66° เหนือ 172° ตะวันตก จุดตะวันออกสุดคือแหลมเดจเนฟ ใกล้หมู่บ้านอูเอเลน มีเทือกเขาชูคอตคาตั้งอยู่ตอนกลางและตะวันตกของคาบสมุทร และมีทะเลชุกชีอยู่ทางทิศเหนือ มีทะเลเบริงอยู่ทางทิศใต้ และช่องแคบเบริงอยู่ทางทิศตะวันออก คาบสมุทรชุกชีเป็นส่วนหนึ่งของเขตปกครองตนเองชูคอตคา ประเทศรัสเซีย

**อ้างอิง**
ชุกชี
หมวดหมู่:ธรณีสัณฐานในประเทศรัสเซีย
ประเทศกินีในโอลิมปิกฤดูร้อน 2008

ประเทศกินี เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศกินี ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติกินีเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ผลการแข่งขันดังนี้ : 

**ดูเพิ่ม**
 ประเทศกินีในพาราลิมปิกฤดูร้อน 2008

**อ้างอิง**
กินี
ประเทศกินี-บิสเซาในโอลิมปิกฤดูร้อน 2008

ประเทศกินี-บิสเซา เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง ประเทศกินีบิสเซา ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติกินี-บิสเซาเป็นตัวแทนประเทศได้ส่งนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ผลการแข่งขันดังนี้ : 

**ดูเพิ่ม**
 ประเทศกินี-บิสเซาในพาราลิมปิกฤดูร้อน 2008

**อ้างอิง**
กินี-บิสเซา
หมวดหมู่:ไฟเยอโนร์ด

ไฟเยอโนร์ด
หมวดหมู่:ฟุตบอลในประเทศเนเธอร์แลนด์
ไฟเยอโนร์ด
หมวดหมู่:รอตเทอร์ดาม
ไฟเยอโนร์ด
ไฟเยอโนร์ด
ซอกิแอตาสเอ็วโรไปอา

ซอกิแอตาสเอ็วโรไปอา (Societas Europaea, classical, church) เป็นบริษัทมหาชนที่จดทะเบียนกับสหภาพยุโรปตามกฎหมายสำหรับบริษัทที่เสนอขึ้นในปี ค.ศ. 2004 บริษัทที่จดทะเบียนในระบบนี้จะสามารถย้ายหรือควบรวมกิจการกับบริษัทในประเทศอื่น ๆ ในสหภาพยุโรปได้โดยง่าย
ในเดือนเมษายน ค.ศ. 2018 มีบริษัทจดทะเบียนกับสหภาพยุโรปมากกว่า 3,000 แห่ง โดยเฉพาะในยูโรโซน นอกจากนี้ กฎหมายท้องถิ่นในแต่ละประเทศยังบังคับใช้เพิ่มเติมได้ในบทของการตั้งบริษัทและการควบรวมกิจการ

**อ้างอิง**
หมวดหมู่:สหภาพยุโรป
บีเอเอสเอฟ

บีเอเอสเอฟ (BASF SE) เป็นเครือบริษัทมหาชนข้ามชาติในสหภาพยุโรปผู้ผลิตสารเคมีที่ใหญ่เป็นอันดับ 1 ของโลก เดิมเป็นบริษัทสัญชาติเยอรมัน มีบริษัทและกิจการร่วมค้าในเครือบริษัทจำนวนมากใน 80 ประเทศทั่วโลก มีศูนย์การผลิตแบบครบวงจร 6 แห่งและศูนย์ผลิตอื่น ๆ ในยุโรป เอเชีย ออสเตรเลีย อเมริกา และแอฟริกาอีก 390 แห่ง ฐานลูกค้ากระจายอยู่ใน 190 ประเทศและอยู่ในหลายอุตสาหกรรม
ปลายปี ค.ศ. 2019 บริษัทมีพนักงาน 117,628 คนและมียอดขาย 59.3 พันล้านยูโรและรายได้จากการดำเนินการ 4.5 พันล้านยูโร จดทะเบียนในตลาดหลักทรัพย์แฟรงก์เฟิร์ต ลอนดอน และซือริช

**อ้างอิง**
หมวดหมู่:บริษัทข้ามชาติ
หมวดหมู่:บริษัทของเยอรมนี
หมวดหมู่:บริษัทเยอรมันที่ก่อตั้งในปี พ.ศ. 2408
บีเอเอสเอฟ
เอ.ออน

เอ.ออน (E.ON SE) เป็นเครือบริษัทมหาชนข้ามชาติในสหภาพยุโรปผู้ผลิตและจำหน่ายพลังงานไฟฟ้า เดิมเป็นบริษัทสัญชาติเยอรมัน มีสำนักงานใหญ่อยู่ที่เมืองเอ็สเซิน รัฐนอร์ทไรน์-เว็สท์ฟาเลิน ประเทศเยอรมนี เป็นหนึ่งในบริษัทพลังงานที่นักลงทุนเอกชนเป็นเจ้าของที่ใหญ่ที่สุดในโลก ชื่อของเอ.ออน มาจากคำว่า อีออน (aeon) ในภาษากรีกที่หมายถึง อายุ
เอ.ออน มีกิจการใน 30 ประเทศ ให้บริการลูกค้ากว่า 33 ล้านคน  ก่อตั้งขึ้นเมื่อปี ค.ศ. 2000 จากการควบรวมกิจการของบริษัท VEBA และ VIAG ต่อมาในปี ค.ศ. 2016 ได้ตั้งบริษัทใหม่คือ ยูนิเปอร์ (Uniper) เพื่อรับผิดชอบในแผนกผลิตและจำหน่ายพลังงานไฟฟ้าระบบเก่า ก่อนจะขายหุ้นให้กับบริษัทพลังงานไฟฟ้า Fortum ของฟินแลนด์ จากนั้น ค.ศ. 2018 ได้เข้าซื้อกิจการของบริษัท Innogy ผู้ผลิตไฟฟ้าจากพลังงานหมุนเวียน ส่วนกิจการในอังกฤษนั้นได้เป็นผู้มีบทบาทในการเปลี่ยนการผลิตพลังงานไฟฟ้าเพื่อผู้บริโภคในสหราชอาณาจักรมาเป็นการใช้แหล่งพลังงานหมุนเวียน

**อ้างอิง**
หมวดหมู่:บริษัทข้ามชาติ
หมวดหมู่:บริษัทของเยอรมนี
เฟรเซนีอุส

เฟรเซนีอุส (Fresenius SE & Co. KGaA) เป็นเครือบริษัทมหาชนข้ามชาติในสหภาพยุโรปผู้ผลิตเครื่องมือแพทย์ เดิมเป็นบริษัทสัญชาติเยอรมัน มีผลิตภัณฑ์สำหรับการกรองของเสียจากเลือดผู้ป่วย อุปกรณ์การแพทย์สำหรับแผนกผู้ป่วยนอกและผู้ป่วยใน ตลอดจนระบบการจัดการโรงพยาบาลและศูนย์การแพทย์ สำนักงานใหญ่ตั้งอยู่ที่เมืองบาทฮ็อมบวร์คฟอร์แดร์เฮอเออ ประเทศเยอรมนี จดทะเบียนในตลาดหลักทรัพย์แฟรงก์เฟิร์ต
บริษัทก่อตั้งขึ้นเมื่อปี ค.ศ. 1912 และเริ่มขยายกิจการในเอเชีย แอฟริกา และละตินอเมริกาเมื่อปี ค.ศ. 2000 รวมถึงในประเทศไทยด้วย

**อ้างอิง**
หมวดหมู่:บริษัทข้ามชาติ
หมวดหมู่:บริษัทของเยอรมนี
ชไนเดอร์อิเล็คทริค

ชไนเดอร์อิเล็คทริค (Schneider Electric SE) เป็นเครือบริษัทมหาชนข้ามชาติในสหภาพยุโรปผู้ผลิตอุปกรณ์ทางไฟฟ้า มีสำนักงานใหญ่อยู่ที่รุแอย์-มาลแมซง ชานกรุงปารีส ประเทศฝรั่งเศส มีรายได้ 27.2 พันล้านยูโรในปี ค.ศ. 2019 เป็นบริษัทแม่ของบริษัทสแควร์ดี และเอพีซีในสหรัฐอเมริกา นอกจากนี้ยังลงทุนในด้านนวัตกรรม การวิจัย และพัฒนาเพื่อการพัฒนาอย่างยั่งยืนอีกด้วย มีสิทธิบัตรในเครือบริษัทมากถึง 20,000 ฉบับ บริษัทก่อตั้งขึ้นเมื่อปี ค.ศ. 1836 ในชื่อ Schneider & Cie ก่อนจะเปลี่ยนชื่อเป็น ชไนเดอร์ อิเล็คทริค เมื่อเดือนพฤษภาคม ค.ศ. 1999

**อ้างอิง**
หมวดหมู่:บริษัทข้ามชาติ
หมวดหมู่:บริษัทของฝรั่งเศส